హాఫ్లాంగ్

హాఫ్లాంగ్ అస్సాం రాష్ట్రంలోని దిమా హసాయో జిల్లా (గతంలో ఉత్తర కాచర్ హిల్స్ జిల్లా) ముఖ్య పట్టణం, ప్రధాన కార్యాలయం. ఇది అస్సాం రాష్ట్రంలోని ఏకైక కొండప్రాంతం. హాఫ్లాంగ్ అంటే చీమల కొండ (దింసా పదం) అని అర్థం. గౌహతి నుండి హఫ్లాంగ్ 300 కిలోమీటర్ల దూరంలో ఉంది. సముద్ర మట్టానికి 600 మీటర్ల ఎత్తు ఉంది.

ఈ కొండ భూభాగం ప్రకృతి స్వర్గం, విస్తృత ప్రకృతి దృశ్యాలు, పచ్చదనంతో, పొగమంచుతో కప్పబడిన కొండలతో నిండి ఉంటుంది.

వాతావరణం 
హాఫ్లాంగ్ ప్రాంతంలో ఉప ఉష్ణమండల స్థితి ఉంటుంది. ఇది ఉష్ణమండల సవన్నా వాతావరణం కంటే తక్కువగా ఉంటుంది.

జనాభా 
2011 భారతదేశ జనాభా లెక్కల ప్రకారం హాఫ్లాంగ్ జనాభా 43,756గా ఉంది. ఇందులో పురుషులు 45%, స్త్రీలు 55% ఉన్నారు. హాఫ్లాంగ్ సగటు అక్షరాస్యత రేటు 92% కాగా, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 85%, స్త్రీ అక్షరాస్యత 75%గా ఉంది. హాఫ్లాంగ్‌లోని జనాభాలో 12% 6 సంవత్సరాల కంటే తక్కువ వయస్సు గలవారు ఉన్నారు.

భాషలు 
ఇక్కడి స్థానికులు బెంగాలీ లిపిలో రాయబడిన దింసా భాషను ఎక్కువగా మాట్లాడుతారు. బెంగాలీ, అస్సామీ, ఆంగ్ల భాషలను బోధనా మాధ్యమంగా ఉపయోగిస్తారు. హాఫ్లాంగ్ హిందీ అనేది ఈ పట్టణం భాష.

రాజకీయాలు 
హాఫ్లాంగ్ పట్టణం అటానమస్ డిస్ట్రిక్ట్ (లోకసభ నియోజకవర్గం)లో భాగంగా ఉంది.

ఇతర వివరాలు 
 బ్రిటీష్ కాలంలో ఇక్కడ ఎనిమిది పెద్ద సరస్సులు ఉన్నాయి. ఇవి హాఫ్లాంగ్ పట్టణానికి అలంకరణగా నిలిచాయి. హాఫ్లాంగ్‌కు "ది ల్యాండ్ ఆఫ్ లేక్స్" అనేపేరు వచ్చింది. ప్రస్తుతం నాలుగు సరస్సులు మాత్రమే మిగిలి ఉన్నాయి. హఫ్లాంగ్ సరస్సుతోపాటు హజోంగ్ సరస్సు కూడా ఉంది.
 హాఫ్లాంగ్ కొండల పైన ఉన్న ఫియాంగ్‌పుయి చర్చి,  డిమా హసావో జిల్లాలో అతిపెద్ద చర్చి.
 హాఫ్లాంగ్ పట్టణానికి సుమారు 9 కిలోమీటర్ల దూరంలో ఉన్న జటింగా వ్యాలీ అనే చిన్న గ్రామం ‘పక్షుల ఆత్మహత్య’కు పేరొందింది. వివిధ జాతుల వేలాది పక్షులు సెప్టెంబరు,  అక్టోబరు మధ్యకాలంలో ఈ ప్రదేశానికి వచ్చి, ఎవరికి తెలియని పరిస్థితులలో మరణానికి గురవుతాయి.
 16వ శతాబ్దపు యుగంలో దిమాసా రాజ్యానికి ఈ పట్టణం రాజధానిగా ఉంది. అప్పటి శిధిలాలు ఇప్పటికీ అక్కడ చూడవచ్చు.

రవాణా 
అన్ని ప్రధాన నగరాల నుండి రహదారి ద్వారా హాఫ్లాంగ్ కు రవాణా సౌకర్యం ఉంది. సమీపంలోని సిల్చార్ విమానాశ్రయం నుండి హాఫ్లాంగ్ వరకు క్యాబ్‌లు అందుబాటులో ఉంటాయి. సమీప రైల్వే స్టేషన్ హఫ్లాంగ్.

మూలాలు

ఇతర లంకెలు 
 దిమా హసాయో వెబ్‌సైట్ 

అసోం నగరాలు, పట్టణాలు
అసోం